Territorium Transbaicalicum
Territorium Transbaicalicum vel Transbaicalense (Russice Забайкальский край, tr. Zabaikal'skij kraj) est subiectum Foederationis Russicae, die 1 Martii anni 2008 formatum, cum regio Tschitensis et districtus autonomus Buriaticus Aginensis coniunctae essent. In districtum foederalem Extremorientalem inclusum est.

In parte meridionali Siberiae orientalis situm et cum regionibus Amurensis (in oriente) et Ircutensi (in septentrio-occidente) et rebus publicis Buriatia (in occidente) et Iacutia (in septentrione) conterminum est. In meridie cum Mongolia et Re publica populari Sinarum conterminum est. Aream 431 892 km² et plus 1065 milia incolarum (anno 2019) habet. Metropolis est Tschita. Ceterae urbes territorii Nertschia, Schilca, Urbs Praesentationis (Sretensk) sunt.

Amur cum confluviis Schilca (in quam Nertscha effunditur), Ingoda (in quam et Tschita flumen effunditur), Onone, Arguno, flumen territorii maximum est; Witimus et Olecma, Lenae confluvii, in territorio incipunt. Montes territorii iugum Pomorum et iugum Czerskii sunt.

Notae

Nexus interni
Buriatia
 Transbaicalia

Nexus externi

 Situs proprius territorii Transbaicalici 
 Pagina de territorio Transbaicalico Encyclopaediae Russicae Magnae 

!
Constituta 2008